**ELŐTERJESZTÉS**

Tiszavasvári Város Önkormányzata Képviselő-testületének

**2018. január 25-én** tartandó

rendes ülésére

Az előterjesztés tárgya: **A Tiszavasvári Sportegyesület által a Magyar Labdarúgó Szövetségtől elnyert TAO támogatás önrészének biztosításáról**

Melléklet: 1 db

Az előterjesztés előadója: Dr. Fülöp Erik polgármester

Az előterjesztés témafelelőse: Erdei Koletta köztisztviselő

Az előterjesztés ügyiratszáma: 183/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 3. melléklet 2.1.49. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Nácsa Balázs | Tiszavasvári Sportegyesület elnöke | nacsa.balazs@tiszater.hu |

Egyéb megjegyzés:

Tiszavasvári, 2018. január 19.

**Erdei Kolett**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Erdei Kolett

**ELŐTERJESZTÉS**

**- a Képviselő-testülethez -**

**A Tiszavasvári Sportegyesület által a Magyar Labdarúgó Szövetségtől elnyert TAO támogatás önrészének biztosításáról**

**Tisztelt Képviselő-testület!**

**A Tiszavasvári Sportegyesület** 2017. április 30-án **benyújtotta Sportfejlesztési Programját** a Magyar Labdarúgó Szövetség felé a 2017/18-as időszakra. **A benyújtott programról az MLSZ meghozta határozatát**, mely ki/JH01-17338/2017/MLSZ iktatószámú határozat a határozat-tervezet 1. számú mellékletét képezi.

**A be/SFP-17338/2017/MLSZ Sportfejlesztési Program megvalósításhoz** az önkormányzat a **95/2017.(IV.27.) Kt. számú határozatában döntöt**t a TSE Magyar Labdarúgó Szövetséghez **benyújtandó nyertes TAO pályázat önerejének biztosításáról, 6.805.885 Ft erejéig.**

A határozat-tervezet 1. számú mellékletét képező határozatban, a Sportfejlesztési Program megvalósításához szükséges önrészt 5. 278.485 Ft összeg erejéig hagyta jóvá az MLSZ, mivel a TSE által benyújtott Sportfejlesztési Program előfinanszírozott ingatlan beruházás, felújítás jogcímmel kapcsolatban az egyéb ingatlan épület felújítása megnevezésű projektelem megvalósítását az MLSZ hatósági jogkörében eljárva nem támogatja. Így a fenti jogcím alá betervezett költséget 2.903.144 Ft támogatási összeggel 7.221.317 összegre csökkentették.

Mindezek figyelembevételével **a Tiszavasvári Sportegyesület által a Magyar Labdarúgó Szövetségtől elnyert TAO támogatás önkormányzati önrészének biztosítására** nem 6.805.885 Ft erejéig kell **vállalnunk kötelezettséget, hanem az MLSZ által jóváhagyott 5.278.485 Ft összeg erejéig.**

Jogszabályi háttér:

Magyarország helyi önkormányzatairól szóló 2011. évi CLXXXIX. törvény 13. § (1) bekezdése alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:

15.sport, ifjúsági ügyek;

A sportról szóló 2004. évi I. törvény 55. § (1)-(2) bekezdései alapján a helyi önkormányzatok sporttal kapcsolatos feladatai: a települési önkormányzat - figyelemmel a sport hosszú távú fejlesztési koncepciójára -: meghatározza a helyi sportfejlesztési koncepciót, és gondoskodik annak megvalósításáról, együttműködik a helyi sportszervezetekkel, sportszövetségekkel, fenntartja és működteti a tulajdonát képező sportlétesítményeket, megteremti az önkormányzati iskolai testnevelés és sporttevékenység gyakorlásának feltételeit, továbbá biztosítja az önkormányzati iskolai sportkörök működéséhez, vagy az ezek feladatait ellátó diáksport-egyesületek feladatainak zavartalan ellátásához szükséges feltételeket.

Tiszavasvári Város Önkormányzata Képviselő-testülete 32/2004. (XII. 01.) rendelete a sportról 10. § (2) bekezdés c) pontja szerint agyermek- és ifjúsági sportot, az utánpótlás-nevelési tevékenységet segíti, valamint vállalja az önkormányzat: a településen működő sportszervezetekben az amatőr versenyző utánpótlás nevelésének támogatását.

A rendelet 14. § (3) bekezdése alapján az önkormányzat a sportcélú támogatások összegéről az éves költségvetési rendeletében dönt. E döntés szerint legalább az éves költségvetés működési kiadásainak 1,2%-át sportcélú támogatásra kell fordítani. A támogatás forrásai a sporttörvény alapján az állam által biztosított normatív támogatás, valamint az önkormányzat saját bevételei.

A sportcélú támogatások elosztását a Képviselő-testület végzi.

**Fentiek miatt kérem a Képviselő-testületet, hogy az előterjesztést megtárgyalni és a határozat-tervezetet elfogadni szíveskedjen.**

Tiszavasvári, 2018. január 19.

**Dr. Fülöp Erik**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2018. (I.25.) Kt. számú**

**A Tiszavasvári Sportegyesület által a Magyar Labdarúgó Szövetségtől elnyert TAO támogatás önrészének biztosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Kötelezettséget vállal a Tiszavasvári Sportegyesület Magyar Labdarugó Szövetséghez benyújtott nyertes TAO pályázat önerejének biztosítására, 5.278.485 Ft erejéig.

2. Felkéri a Jegyzőt, hogy a szükséges fedezet biztosítására tegyen javaslatot a 2018. évi költségvetési rendelet elfogadásakor.

**Határidő**: 1. pont: azonnal **Felelős**: Dr. Fülöp Erik polgármester

2. pont: 2018.február 15. Badics Ildikó jegyző

**…./2018.(I.25). Kt. számú határozat 1. számú melléklete**



